stanford-oval/wikipedia huggingface dataset:
ולדיסלב השני יגיילו
שליט פולין וליטא > ההתנגדות למדיניות המלך

המלחמה הסתיימה ב-1411 על ידי הסכם השלום בתורון, שבו לא פולין ואף לו ליטא לא ניצלו את יתרונם במשא ומתן עד תום, למורת רוחם הרבה של אצילי פולין. פולין סיפחה מחדש את ארץ דובז'ין, ליטא – את סמוגיטיה, בעוד מזוביה סיפחה שטח קטן מעבר לנהר ווקרה. מרבית השטח שבשליטת המסדר הטבטוני, כולל הערים שנכנעו, נשאר בשלמותו. ולדיסלב החליט אחר כך לשחרר את השבויים שבקרב האבירים הטבטונים הבכירים ואנשי מנהלם תמורת דמי כופר מתונים. עם זאת, סך הכל ההוצאות על דמי כופר אלו פגעו באוצר המסדר.
אי ניצולו עד תום של הניצחון עורר אחרי שנת 1411 התנגדות הולכת וגוברת בקרב האצילים כלפי משטרו של ולדיסלב. וזאת במיוחד אחרי שגם פודוליה, אזור במחלוקת בין פולין לליטא, הובטחה לוויטאוטאס ואחרי שהמלך נעדר מפולין ושהה בליטא למשך שנתיים. על מנת להתמודד עם מבקריו, קידם ולדיסלב בסתיו 1411 את ראש המתנגדים, הבישוף מיקולאי טרומבה למעמד של ארכיבישוף גנייזנו ובעוד שבקרקוב מינה במקומו את וויצ'ך ואסטז'מבייץ, מתומכיו של ויטאוטאס. הוא עשה מאמצים ליצור בליטא בני ברית חדשים., בברית הורודלו שנחתם ב-2 באוקטובר 1413 הוכרז שמעמד הדוכסות הגדולה של ליטא נשאר קשור קשר אמיץ ובלתי מעורער עם ממלכת פולין והובטחו לאצילים הליטאים הקתוליים אותם הפריבילגיות כמו לחברי השליאכטה של פולין. הסכם זה אסר על אצילים פולנים לבחור מלך בלי אישור האצולה הליטאית ואסר על האצילים הליטאים לבחור דוכס גדול ללא אישורו של מלך פולין.
שליט פולין וליטא > סכסוכים אחרונים

בשנת 1414 פרצה מלחמה חדשה הידועה כ"מלחמת הערב" משום טקטיקת האדמה החרוכה ששימשה את האבירים הטבטונים שהציתו בדרכם שדות וטחנות קמח. הצדדים היריבים, האבירים והליטאים, היו די מותשים מהמלחמה הקודמת ומשום כך מלחמה זו דעכה לקראת הסתיו.
העמותים לא התחדשו שוב עד שנת 1419 בימי ועידת קונסטנץ, שהצדדים נקראו לסדר על ידי הלגאט של האפיפיור.
ועידת קונסטנץ היוו ציון דרך במסעות הטבטונים, ובעוד כמה סכסוכים באירופה. ב-1415 שלח ויטאוטאס משלחת לשם, ובה השתתפו המטרופוליט של קייב ונציגים מסמוגיטיה. האחרונים הגיעו לקונסטנץ בסוף אותה שנה כדי להעיד על רצונם "להיות מוטבלים בים ולא בדם". השליחים הפולנים, וביהנים מיקולאי טרומבה, זווישנה צ'ארני ופאבל ולודקוביץ' טענו לנען הפסקת ההתנהצרות בכפייה של הפגנים והפסקת תוקפנות האבירים הטבטונים נגד ליטא ופולין. כתוצאה של המאמצים הדיפלומטיים של הליטאים והפולנים, הוועידה, על אף מורת רוחה בנוגע לשאלות שהעלה ולודקוביץ' לגבי הלגיטימיות של המעמד המנזרי של האבירים, דחה את דרישת המסדר לעוד מסע צלב והסמיכה את פולין וליטא להסדיר את סוגיית התנצרותם של סמוגיטים.
ההקשר הדיפלומטי בקונסטנץ כלל גם את מרד ההוסיטים הצ'כים, שראו בפולין בת ברית במלחמותיהם נגד הקיסר החדש זיגיסמונד, שכיהן גם כמלך בוהמיה. בשנת 1421 הכריזה הדיאטה הבוהמית על הדחתו של זיגיסמונד והציעה רשמית את כתר בוהמיה למלך ולדיסלב יגיילו, בתנאי שיסכים לעקרונות הדתיים שבארבעת הסעיפים מפראג. ולדיסלב לא היה מוכן לתנאי זה. אחרי סירובו של ולדיסלב, הועלתה חשבו על מועמדותו של ויטאוטאס, אך גם זה הרגיע את האפיפיור שהוא מתנגד לכופרים.
בשנים 1422–1428 אחיינו של ולדיסלב, זיגמונט קוריבוט, נסיה למלא תפקיד של עוצר בבוהמיה מוכת הקרבות, אך במעט הצלחה.
ב-1422 היה ולדיסלב מעורב במלחמה נוספת עם המסדר הטבטוני, ,שנודעה כ"מלחמת גולוב". הוא ניצח את האבירים תוך חודשיים, לפני הגעת התגבורות הקיסריות שנועדו להם. כתוצאה מהמלחמה הזאת נחתם הסכם מלנו ששם קץ אחת ולתמיד לתביעות של האבירים בסמוגיטיה וקבע גבול קבוע בין פרוסיה לליטא.
ליטא קיבלה את חבל סמוגיטיה, עם הנמל פלנגה, אולם העיר קלייפדה נותרה בידי המסדר הגרמני.
קו הגבול הזה נשאר בכנו למשך כ-500 שנה, עד 1920. עם זאת, תנאי הסכם זה גרמו לרבים לראות בו הפיכת ניצחון פולני לתבוסה, מכיוון שהמלך לדיסלב ויתר על התביעות הפולנית לפומרניה, פומרליה וחבל חלמנו וקיבל בתמורה רק את העיר ניישאבה.
הסכם מלנו סגר פרק במלחמות האבירים הטבטונים עם ליטא אך היה רחוק מלמצוא פתרון לטווח ארוך לעימות ביניהם לפולין. בין 1431–1435 עוד פרצו מדי פעם מעשי לחימה ספורדיים בין שני הצדדים.
סדקים בשיתוף הפעולה בין פולין ולליטא אחרי מות ויטאוטאס בשנת 1430 פתחו בפני האבירים הטבטונים הזדמנות חדשה להתערבות בענייני פולין. ולדיסלב תמך במועמדות אחיו, שוויטריגאילה, לראשות הדוכסות של ליטא. אולם כששוויטריגאילה, בתמיכתם של הטבטונים ושל אצילים מתוסכלים מרוס, מרד בחסות הפולנית בליטא, הפולנים בהנהגת הקרדינל זביגנייב אולשניצקי, הארכיבישוף של קרקוב, כבשו את פודוליה, שהוענקה על ידי ולדיסלב לליטא בשנת 1411, ואת וחבל ווהלין.
בשנת 1432 המחנה הפרו-פולני בליטא בחר בתפקיד של דוכס גדול באחיו של ויטאוטאס, ז'יגימאנטאס קסטוטאיטיס, צעד שהביא לסכסוך מזוין על הורשת השליטה בליטא, שהתמשך שנים אחרי מותו של ולדיסלב.
ירושתו ומותו של ולדיסלב

אשתו השנייה של ולדיסלב, אנה מצליה נפטרה בשנת 1416, והותירה בת, את ידוויגה. ב-1417 נשא ולדיסלב לאישה את אליזבט מפיליצה, שהלכה לעולמה בשנת 1420 מבלי ללדת ילד, וכעבור שנתיים, התחתן עם זופיה מהלשאני, שילדה לו את שני בניו ששרדו. מותה בשנת 1431 של בתו, ידוויגה, הצאצאית האחרונה של שושלת פיאסט, איפשרה לוולדיסלב להכריז על בניו (בני סופיה מהלשאני) כיורשיו. לצורך המהלך הזה נאלץ המלך לרצות את האצולה הפולנית, בהתחשב בכך שהמונרכים הפולנים היו נבחרים על ידה.
בעת מסע בחבל פשמיסל בשנה ה-48 של שלטונו כמלך, חלה ולדיסלב בהתקררות שממנה לא הצליח להחלים. הוא הלך לעולמו בשנת 1434 בגרודק. הוא הוריש את פולין לבנו הבכור, ולדיסלב השלישי, ואת ליטא לבנו הצעיר, קז'ימייז', שניהם קטינים באותה עת. עם זאת, ההורשה הליטאית לא הייתה מובטחת. מות ולדיסלב שם קץ לאוניה הפרסונלית שבין שתי המלכות, ולא היה ברור מי יעלה שם לשלטון.
משפחתו

ולדיסלב השני יגיילו התחתן ארבע פעמים – בשנים:
1386 – עם ידוויגה (1372–1399)
1401 – עם אנה מצלייה, נכדה של המלך קז'ימייז' השלישי
1417 – עם אליזבת מפיליצה, בתו של אוטו מפיליצה
1422 – עם סופיה לבית הולשאני, בתו של אנדריי, נסיך הולשאני
ילדיו היו:
מידוויגה:
מאנה:
מאליזבת: אף ילד
מסופיה:
לקריאה נוספת

Jan Tęgowski - Pierwsze pokolenia Giedyminowiczow, Wydawn. Historyczne, Poznań-Wrocław 1999 (בפולנית)
Tadeusz Wasilewski, Daty urodzin Jagiełły i Witołda: przyczynek do genealogii Giedyminowiczów, Przegląd Wschodni 1 (1991): 15–34. (בפולנית)
Robert I Frost The Making of the Polish-Lithuanian Union 1385-1569 Oxford University Press 2015 (באנגלית)
- Natalia Nowakowska Church, State and Dynasty in Renaissance Poland The Carrier of the Cardinal Fryderyk Jagiellon (1468-1503),Routledge 2017
הערות שוליים

↑  1991 T.Wasilewski מצוטט ב-N.Nowakowska
↑  לפי ההיסטוריון ג'ון מיינדורף, קיימים רמזים שהוא כבר היה נוצרי אורתודוקסי.
↑  ידביגה הייתה כבר מלכה למרות היותה ילדה, מפני שהמשטר הפוליטי הפולני לא הכיר את המעמד של עוצרת הממלכה.
↑  שם סלאבי שמשמעותו "שלטון מהולל", ובגרסאותיו הלטיניות נקרא "ולדיסלאוס" או "לדיסלאוס". בחירת השם התכתבה עם המלך ולדיסלב הראשון, מלך פולין, המכונה "ארוך המרפק", סבא רבא של ידוויגה ומאחד הממלכה ב-1320, ועם אולאסלו הקדוש, מלך הונגריה שצידד עם האפיפיור בעימותו עם היינריך הרביעי, קיסר גרמניה, נחשב למי שהעביר את טרנסילבניה לדת הנוצרית.
↑  ויטאוטאס הסכים לקבל את כתר בוהמיה, לפי הצעת זיגמונט קוריבוט – אולי בברכתו של ולדיסלב – אולם כוחות פולנים השתלטו על משלוח הכתר וההכתרה בוטלה.
| מלכי פולין |
| --- | --- | --- |
| שליטים אגדתיים ואגדתיים-למחצה | לֵך • קראק • קראק השני • לך השני • ואנדה • לשקו הראשון • לשקו השני • לשקו השלישי • פופייל הראשון • פּוֹפּיֵיל השני • חושצ'יסקו • פיאסט • בולסלאב הנשכח |  |
| שושלת פיאסט | שֵׁמוֹבִיט • לֶסְטֶק • שֵׁמוֹמִיסְל  מיישקו הראשון • בולסלאב הראשון (האמיץ) • מיישקו השני למברט • בֶּזְפְּרִים • מיישקו השני למברט • (בין המלכויות) • קז'ימייז' הראשון (המשקם) • בולסלאב השני (הנדיב) • ולדיסלב הראשון הרמן • זביגנייב • בולסלאב השלישי ("עקום הפה") |  |
| תקופת הפיצול והפלישות | ולדיסלב השני, הגולה • בולסלאב הרביעי (המתולתל) • מיישקו השלישי (הזקן) • קז'ימייז' השני (הצדיק) • לשק הראשון (הלבן) • ולדיסלב השלישי (רגלי מקל) • ולדיסלב אודוניץ • מיישקו הרביעי (עקום הרגליים) • קונרד הראשון • הנריק הראשון (המזוקן) • הנריק השני החסוד • בולסלאב החמישי (הצנוע) • לשק השני (השחור) • הנריק הרביעי (הצודק) • פשמיסל השני |  |
| פשמיסליד | ואצלב השני • ואצלב השלישי |  |
| שושלת פיאסט | ולדיסלב הראשון (ארוך האמה) • קז'ימייז' השלישי (הגדול) |  |
| בית קאפה-אנז'ו | לאיוש הראשון ההונגרי • ידוויגה |  |
| השושלת היגלונית | ולדיסלב השני יגיילו • ולדיסלב השלישי מווארנה • קז'ימייז' הרביעי (היגלוני) • יאן אולברכט • אלכסנדר יגיילו • זיגמונט הראשון (הזקן) • זיגמונט השני אוגוסט |  |
| הנבחרים | אנרי השלישי מוולואה • אנה יגיילונקה • סטפאן באטורי • זיגמונט השלישי ואזה • ולדיסלב הרביעי ואזה • יאן השני קז'ימייז' ואזה • מיכל קוריבוט וישניובייצקי • יאן השלישי סובייסקי • אוגוסט השני (החזק) • סטניסלב לשצ'ינסקי • אוגוסט השלישי (הסקסוני) • סטניסלאב השני אוגוסט פוניאטובסקי |  |
| --- | --- |
בקרת זהויות :  NLI: 987007270024205171  PLWABN: 9810541586505606  BnF: cb12143996h (data)  GND: 119009927  ISNI: 0000 0000 6700 9596  LCCN: n84211693  NKC: jn20031021017  NTA: 071488758  SUDOC: 029915325  VcBA: 495/353649  VIAF: 53101699   WorldCat (עם VIAF): 53101699 
סמל הצלב של בית יאגילו, כפי שאומץ אחרי נישואיו של יוגאילה עם המלכה ידוויגה
שחזור בן זמננו של סמלו של ולדיסלב השני יגיילו, מלך פולין
הסכסון בין פולין וליטא לפרוסיה – 1377–1435
ולדיסלב יגיילו בציור מאת מרצ'לו בצ'רלי (1768–1771)
הסרקופג של ולדיסלב יגיילו בקתדרלת ואוול בקרקוב
סטייפלס

| --- | --- |


 נתונים כלליים
 בורסה:  נאסד"ק (2017–SPLS) 
 מייסדים:  ליאו קאהן ותומאס סטמברג
 תקופת הפעילות:  1986–הווה (כ־39 שנים) 
 מיקום המטה:  פרמינגהם, מסצ'וסטס
 ענפי תעשייה:  קמעונאות 
 מוצרים עיקריים:  ציוד משרדי, אלקטרוניקה, ייעוץ טכנולוגית מידע, רהיט 
 הכנסות:  22,492,000,000 דולר אמריקאי (נכון ל־2015) 
 רווח:  379,000,000 דולר אמריקאי 
 מנכ"ל:  Shira Goodman 
 עובדים:  79,075 (נכון ל־2015) 
  
 www.staples.com
 
סטייפלס (באנגלית: Staples) היא חברה אמריקאית לציוד משרדי קמעונאי העוסקת בעיקר במכירת ציוד משרדי, ריהוט, מכשירים אלקטרוניים, ומוצרים נלווים.
החברה, אשר נוסדה ב-1986, גדלה עם השנים למותג עולמי המספקת מגוון רחב של שירותים הן לצרכנים יחידים והן לבתי עסק.
המטה הראשי של החברה נמצא בפרמינגהם שבמסצ'וסטס.
היסטוריה

החברה נוסדה במקור על ידי היזמים ליאו קאהן ותומאס סטמברג שהבינו כי היה קיים מחסור באותו העת בחנויות הממוקדת באספקת ציוד משרדי. סטמברג הגג את הרעיון לסטייפלס כאשר לא הצליח למצוא סרט למדפסת שלו במהלך סוף השבוע.
החנות הראשונה של סטייפלס נפתחה ב-1 במאי 1986 בברייטון שבמסצ'וסטס. החנות זכתה להצלחה מיידית, והיא סיפקה מבחר גדול של ציוד משרדי במחירים מוזלים, מה שהיה קונספט חדשני באותה התקופה. סטייפלס התרחבה במהירות, פתחה סניפים נוספים ברחבי ארצות הברית ובסופו של דבר פתחה גם סניפים במדינות אחרות בעולם.
במהלך שנות ה-90 סטייפלס החלה לספק מגוון גדול יותר של מוצרים ושירותים שכללו גם ריהוט, מכשירים אלקטרוניים שונים, ושירותים עסקיים כמו הדפסות, משלוחים ושכפול של דפים. באותה התקופה החברה השיקה גם פלטפורמת מסחר אלקטרוני, אשר אפשרה לחברה למכור סחורה לכמות גדולה יותר של לקוחות ולהתחרות בחברות אחרות שעסקו בקמעונאות באינטרנט. עד 1996 הצליחה החברה להיכלל ברשימת Fortune 500.
ב-1998 החברה רכשה את חברת אספקת הציוד המשרדי "Quill Corporation" וב-2008 החברה רכשה את Corporate Express. הרכישות הללו סייעו לסטייפלס להרחיב כמות הלקוחות של החברה. באותה התקופה סטייפלס פתחה סניפים בקנדה, באירופה ובאסיה, והפכה לאחת מחברות אספקת הציוד המשרדי המובילות בעולם.
בשנת 2015 החברה הודיעה על כוונתה לרכוש אופיס דיפו ו־OfficeMax. עם זאת, הרכישה נחסמה לבסוף על ידי הממשל האמריקני.
ב-2017 נרכשה סטייפלס על ידי חברת ההשקעות הפרטיות Sycamore Partners, בעסקה המוערכת ב-6.9 מיליארד דולרים. כתוצאה מכך החברה בפועל פוצלה לשלוש ישויות אשר "מנוהלות באופן עצמאי" אך פועלות תחת המותג "סטייפלס".
הערות שוליים

↑  Martin, Douglas (12 במאי 2011). "Leo Kahn, Trailblazer in Big-Box Retailing, Dies at 94". The New York Times. נבדק ב-22 במאי 2011. {{cite news}}:  (עזרה)
↑  Shapiro, T. Rees (14 במאי 2011). "Leo Kahn, entrepreneur who helped found Staples office-supply business, dies at 94". The Washington Post. נבדק ב-22 במאי 2011. {{cite news}}:  (עזרה)
↑  Marquard, Bryan (12 במאי 2011). "Leo Kahn, co-founder of Staples, dies at 94". The Boston Globe. ארכיון מ-15 במאי 2011. נבדק ב-22 במאי 2011. {{cite news}}:  (עזרה)
↑  Matt Townsend (28 ביוני 2017). "Staples sold for $6.9B in bid for turnaround". The Seattle Times. {{cite web}}:  (עזרה)
↑  Ronalds-Hannon, Eliza; Scigliuzzo, Davide (2019-04-11). "Sycamore Pockets $1 Billion From Deal That Amazed Wall Street". Bloomberg News. נבדק ב-2019-05-29.
| --- | --- |
בקרת זהויות :  ISNI: 0000 0001 0646 1201  LCCN: no97011782  VIAF: 159750456   WorldCat (עם VIAF): 159750456 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
אריק פרינס

| --- | --- |

 לידה:  6 ביוני 1969 (בן 55) מישיגן
 מדינה:  ארצות הברית
 מקום מגורים:  מידלבורג, אבו דאבי 
 השכלה:  קולג' הילסדייל  תיכון הולנד כריסטיאן  האקדמיה הימית של ארצות הברית  Holland Christian Schools 
 מעסיק:  Academi, Frontier Services Group 
 מפלגה:  המפלגה הרפובליקנית 
 השקפה דתית:  נצרות קתולית 
 
אריק פרינס (באנגלית: Erik Prince; נולד ב-1969) הוא איש עסקים אמריקאי.
ביוגרפיה

פרינס נולד וגדל בעיר הולנד שבמדינת מישיגן למשפחת מהגרים מאיטליה.[דרוש מקור] אחותו היא בטסי דבוס, מזכירת החינוך של ארצות הברית בממשל הנשיא דונלד טראמפ. לאחר התיכון התקבל לאקדמיה הימית של ארצות הברית, אולם פרש לאחר תקופה קצרה. הוא השלים תואר ראשון בכלכלה בהילסדייל קולג'. בשנת 1992 לאחר שסיים את לימודיו, התגייס לצי ארצות הברית, השלים קורס קצינים, והתנדב ליחידת הקומנדו הימי האמריקני, "אריות הים" (Navy SEALs), שם שימש כלוחם ומפקד. בשנת 1995, לאחר שאביו נפטר, פרש מן הצי ועבר לנהל את חברת ייצור המכונות המשפחתית.
בשנת 1997 הקים את חברת "בלאקווטר", שהיא חברת ייעוץ ביטחוני וקבלני אבטחה המתמחה בגיוס יוצאי כוחות מיוחדים ומתן שירותי הדרכה, לחימה ואבטחה ברחבי העולם. עד מהרה הפכה "בלאקווטר" לתאגיד ולאחת מחברות שכירי החרב הגדולות בעולם. אנשיה הוצבו כקבלנים של הצבא האמריקני במהלך מלחמת עיראק, מלחמת אפגניסטן ובמקומות נוספים. בשנת 2007 ספגה החברה ביקורת קשה, לאחר שכמה מעובדיה רצחו אזרחים עיראקים חפים מפשע בבגדאד.
פרינס, גרוש ואב לשבעה בנים.
הערות שוליים

↑  נוח קירש, שובו של הנסיך: מייסד ספקית הצבאות הפרטיים חוזר למרכז הבמה, פורבס, ‏ 4 ביוני 2018.
↑  גיא שחם, רוברט מולר מגיע עד ישראל, באתר ynet, 25 במאי 2018.
↑   הניו יורק טיימס, איש העסקים שאנשיו רצחו אזרחים רוצה להשתלט על המלחמה באפגניסטאן, באתר הארץ, 14 באוקטובר 2018.
| --- | --- |
בקרת זהויות :  PLWABN: 9810594241505606  GND: 139836012  ISNI: 0000 0000 7888 6965  LCCN: n2008083503  NTA: 391055992  VIAF: 102677031   WorldCat (עם VIAF): 102677031 
ערך זה הוא קצרמרבנושא אישים. אתם מוזמנים לתרום לוויקיפדיה ו.
איתן שיקלי

| --- | --- |

 לידה:  6 בספטמבר 1958 (בן 66) תוניס, תוניסיה 
 מדינה:  ישראל ישראל
 השכלה:  האוניברסיטה העברית בירושלים  מכון שכטר למדעי היהדות  בית המדרש לרבנים באמריקה  אורנים - המכללה האקדמית לחינוך  אוניברסיטת הרווארד 
 מקצוע:  מרצה לחינוך יהודי
 תפקיד:  נשיא Universidad Hebraica
 מספר צאצאים:  3 
 
הרב ד"ר איתן שיקלי (נולד ב-6 בספטמבר 1958) הוא רב קונסרבטיבי, מרצה וד"ר לחינוך יהודי. מכהן כנשיא האוניברסיטה העברית במקסיקו סיטי.
בין השנים 1994–2020 עמד בראש קרן החינוך למען בתי ספר וגני תל"י.
ביוגרפיה

איתן שיקלי נולד בתוניס, בה גדל עד קיץ 1967. בעקבות ההתנכלויות ליהודים בתוניס, שהתגברו עם פרוץ המהומות על רקע מלחמת ששת הימים, כאשר היה בן 9, הוא היגר עם משפחתו לצרפת. עד גיל 19 התגורר בפריז ובה סיים בה את לימודיו התיכוניים. ביום הולדתו ה-19 עלה לישראל אחרי שהתקבל ללימודי המזרח התיכון באוניברסיטה העברית.
שיקלי סיים לימודי תואר ראשון בלימודי מזרחנות ויחסים בינלאומיים והתגייס לשירות בצה"ל של חמש שנים במסגרת העתודה האקדמית של צה"ל. עם סיום שירותו הצבאי, בדרגת רב-סרן, התקבל ללימודי רבנות מסורתית בבית המדרש לרבנים ע"ש שכטר בירושלים, ושם הוסמך. במקביל למד לתואר שני ותעודת הוראה מטעם מכללת אורנים.
משנת 1994 עומד שיקלי בראש קרן תל"י. במקביל, הוא מרצה לסירוגין במכון שכטר למדעי היהדות, בסמינר לוינסקי ובמכללת אורנים ואף שימש כמנחה פרויקטים במכון מנדל למנהיגות חינוכית בירושלים.
בשנת 2000, השלים תואר שני נוסף במינהל ציבורי מטעם אוניברסיטת הרווארד כעמית בתוכנית וקסנר.
בשנת 2004, השלים תואר שלישי מטעם ה-JTS בנושא תולדות חינוך תל"י בישראל.
בשנת 2013 הקים במסגרת קרן תל"י את "נשמה יתרה בחינוך", המכון להעצמת הרוח והרוחניות בחינוך.
בשנת 2015 יזם את הקמת "תל"י אמל"ט", שלוחה דרום אמריקאית של חינוך תל"י באמריקה הלטינית בשיתוף עם הסמינריו רביניקו לטינו אמריקה בבואנוס איירס.
בשנת 2020 התמנה לנשיא Universidad Hebraica במקסיקו סיטי.
ביוגרפיה > עמדות

שיקלי והארגון שעמד בראשו, קרן החינוך למען בתי ספר תל"י, הם גורמים מרכזיים בתנועה להתחדשות היהודית במדינת ישראל.
שיקלי דוגל ופועל להפצה ואהבת תרבות יהודית ומורשת ישראל במה שמכונה על ידי רבים כ"המרחב החילוני".
גישתו לחינוך יהודי במדינת ישראל טוענת כי רבים במרחב החילוני מנוכרים עמוקות ליהדות והוראתה כתוצאה מסלידה מן הממסד הדתי, ייחוס קיצוניות דתית ליהדות, בורות או ירושת ערכי אתוס "היהודי החדש" שדגל בהתנתקות מהיהדות הגלותית. לאור זאת, על מנת להצליח, חינוך יהודי צריך לפייס מחדש את הישראלי עם מורשתו התרבותית והרוחנית על ידי יצירת מגע חינוכי עדין, רך ומכיל שיעניק משמעות וערך מוסף למי שבא במגע עמו.
ביוגרפיה > חיים אישיים

שיקלי נשוי ואב לשלושה. בנו עמיחי הוא שר התפוצות והשר לשוויון חברתי מטעם מפלגת הליכוד, מחנך, יזם חברתי - חינוכי ישראלי, ומייסד המדרשה למנהיגות חברתית תבור.
פרסומים

תשס"ד (2004). חינוך תל"י (תגבור לימודי יהדות): התפתחותו ומימושו של רעיון חינוכי בתנאי מציאות משתנה, ירושלים, עבודה לקבלת תואר דוקטור.
תשס"ז (2007). "לימודי יהדות במרחב החילוני". הד החינוך, כרך פ"ב, גיליון 3, דצמבר 2007.
תשס"ח (2008). לימודי הרבנות בבית המדרש של התנועה המסורתית: זיכרונות ומחשבות. בתוך: גיא מירון [עורך]. מברסלאו לירושלים: פרקי מחקר והגות. עמ' 319–328.
כשהביקוש עולה על ההיצע, ארץ אחרת 58, 1 בנובמבר 2010
תשע"ג (2013). היבטים חדשים על ראשיתו של חינוך תל"י. בתוך: נורית חמו ויובל דרור, שבילים בחינוך יהודי פלורליסטי, תל אביב.
How Jewish Education Can Succeed in the Secular Space, The Times of Israel, ‏1 בספטמבר 2016 (באנגלית)
תכנית "תרבות יהודית-ישראלית" - עוד תכנית סרק של משרד החינוך?, באתר וואלה, 1 בספטמבר 2016
Secularist Neturei Karta, The Times of Israel, ‏3 באפריל 2017 (באנגלית)
הציבור החילוני לא מתאבד, אלא מתבגר, באתר הארץ, 21 בדצמבר 2016
בחזרה לסכסוך היהודי-ישראלי, באתר הארץ, 1 באוקטובר 2017
הערות שוליים

↑  אתר האוניברסיטה העברית במקסיקו סיטי (בספרדית)
↑  נשמה יתרה – המכון לחינוך רוחני מיסודה של קרן תל"י, באתר www.talispiritualeducation.org.il
↑  Enlace Judío México, El Dr. Eitan Chikli inicia gestión como rector de la Universidad Hebraica, Enlace Judío, ‏1 ביוני 2020 (בספרדית)
↑  יאיר שלג, ריאיון עם מנכ"ל קרן תל"י, איתן שיקלי, ובנו עמיחי שיקלי, ראש מכינת תבור, באתר מקור ראשון, ‏16.12.16 (ארכיון)
↑  יאיר שלג, “אנחנו צריכים רועי קליין חילוני“, מקור ראשון, מוסף "שבת", 18 בדצמבר 2016, גיליון וישלח תשע"ז - 1010
| --- | --- |
בקרת זהויות :  NLI: 987007259749905171  VIAF: 7863160668026203560009   WorldCat (עם VIAF): 7863160668026203560009
מאליה בייקר

| --- | --- |

 לידה:  18 בדצמבר 2006 (בת 18) בוטסואנה 
 מדינה:  קנדה 
 פרופיל ב-IMDb
 
מאליה בייקר (באנגלית: Malia Baker; נולדה ב-18 בדצמבר 2006) היא שחקנית קנדית. היא ידועה בעיקר בזכות הסדרות "מועדון הבייביסיטריות" ו"מי מפחד מהחושך?"
קריירה

בשנת 2020, בייקר כיכבה בעונה הראשונה של הסדרה "מועדון הבייביסיטריות" בנטפליקס המבוססת על סדרת הספרים בעלת אותו שם, בתור מרי אן ספיר. היא חזרה לתפקיד לעונה השנייה של התוכנית ב-2021, לפני ביטולה. היא גם הופיעה בעונה 2 של הסדרה "מי מפחד מהחושך?" של ערוץ ניקלודיאון.
לאחר מכן, בייקר לוהקה לסרט של דיסני+, היורשים: עלייתה של רד, בנוסף, היא לוהקה גם לסרט Spider & Jessie לצד מקנה גרייס, ודקר מונטגומרי, היא לוהקה גם בסרט הדרמה "Thena". בייקר עומדת לככב גם בסרט האינדי "Hair of the Bear" בתור טורי. בנובמבר 2024, הוכרז כי בייקר צפויה לקחת חלק במופע Descendants/Zombies: Worlds Collide Tour שיתחיל בקיץ 2025 ויהיה מופע מוזיקלי אינטראקטיבי.
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2018 | תקווה בחג המולד | מאליה וויר | ללא קרדיט |
| 2022 | נתפס ברשת שלו | אוליביה |  |
| 2024 | היורשים: עלייתה של רד | קלואי מקסים |  |
| TBA | ירח הקציר | בלה |  |
| TBA | Thena | לוטוס |  |
| TBA | Spider & Jessie | TBA |  |
| TBA | 12 שעות | TBA |  |
| TBA | Hair of the Bear | טורי | גם מפיקה בפועל |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2019 | מיליון דברים קטנים | ילדה קטנה | פרק: "יום אחד" |
| 2019 | הפלאש | אליס בולן | פרק: "פצצת זמן" |
| 2019 | אזור הדמדומים ('אנ) | אנה הצעירה | פרק: "Blurryman"; ללא קרדיט |
| 2020–2021 | מועדון הבייביסיטריות | מרי אן ספיר | תפקיד ראשי |
| 2021 | מי מפחד מהחושך? | גבי לואיס | תפקיד ראשי |
פילמוגרפיה > משחקי וידאו

| שנה | פרויקט | תפקיד | הערות |
| --- | --- | --- | --- |
| 2023 | אוואטר: Frontiers of Pandora | וואו | דיבוב |
| 2023 | אוואטר: Frontiers of Pandora | אהרי | דיבוב |
דיסקוגרפיה > אלבומים > אלבומי פסקול

| שם | פרטי האלבום |
| --- | --- |
צאצאים: עלייתו של אדום:  פורסם: 12 ביולי 2024  תווית: וולט דיסני רקורדס  פורמט: CD, הורדה דיגיטלית
דיסקוגרפיה > שירים אחרים במצעד

| כותרת | שנה | אלבום |
| --- | --- | --- |
| "לא אהבה" | 2024 | צאצאים: עלייתו של אדום |
| "קרב חיינו" | 2024 | צאצאים: עלייתו של אדום |
| "החיים מתוקים יותר" | 2024 | צאצאים: עלייתו של אדום |
| "ללכלך את הידיים שלך" | 2024 | צאצאים: עלייתו של אדום |
| "החיים מתוקים יותר (רמיקס)" | 2024 | צאצאים: עלייתו של אדום |
הערות שוליים

1 2  Yvonne Villarreal, 'The Babysitters Club' on Netflix: Meet the cast of the reboot - Los Angeles Times, Los Angeles Times, ‏2 July 2020
1 2  Malia Baker On Nickelodeon's 'Are You Afraid Of The Dark': 'The Adults Who Watched The Original Series Can Pass This Down To Their Kids', CBS Boston, ‏11 February 2021
↑  "'The Baby-Sitters Club' Cancelled After Two Seasons at Netflix". Collider (באנגלית). 2022-03-12. נבדק ב-2023-06-03.
↑  Porter, Rick (2022-03-11). "'The Baby-Sitters Club' Canceled at Netflix". The Hollywood Reporter (באנגלית אמריקאית). נבדק ב-2023-06-03.
1 2  "Malia Baker, Rita Ora, Brandy, & More Join Descendant Spin-Off, The Pocketwatch". BeautifulBallad (באנגלית אמריקאית). 2022-11-21. נבדק ב-2023-06-03.
↑  Petski, Denise (2022-11-21). "Brandy & Rita Ora Among 7 Cast In 'Descendants' Sequel 'The Pocketwatch' At Disney+". Deadline (באנגלית אמריקאית). נבדק ב-2023-06-03.
↑  D'Alessandro, Anthony (2022-10-03). "Mckenna Grace To Lead 'Spider & Jessie' With Jesse Williams & Jojo Regina Also Starring In Opioid Drama". Deadline (באנגלית אמריקאית). נבדק ב-2023-06-03.
↑  Gold, Peter, Thena (Drama), Will Peltz, Izabel Pakzad, Malia Baker, Gold Films, נבדק ב-2023-06-03
1 2  "Malia Baker". IMDb (באנגלית אמריקאית). נבדק ב-2023-06-03.
↑  Grobar, Matt (2024-02-26). "Malia Baker To Exec Produce, Star In Indie Drama 'Hair Of The Bear'". Deadline (באנגלית אמריקאית). נבדק ב-2024-04-01.
↑  Hope at Christmas (TV Movie 2018) – IMDb, נבדק ב-2023-06-02
↑  "Caught In His Web's Malia Baker Describes Her Career Goals - Exclusive". The List (באנגלית אמריקאית). 2022-02-24. נבדק ב-2023-06-02.
↑  "Avatar: Frontiers of Pandora / Details". Metacritic. 7 בדצמבר 2023. {{cite web}}:  (עזרה)
1 2  China Anne Mcclain & Kylie Cantrall Perform “What’s My Name (Red Version)” From “Descendants: The Rise Of Red” Soundtrack In New Music Video, Disney News, ‏26 April 2024
יחסי מלזיה–סנגל

יחסי מלזיה-סנגל הם היחסים הדיפלומטיים בין פדרציית מלזיה לבין רפובליקת סנגל.
| יחסי מלזיה–סנגל |
| --- | --- |
מלזיה: סנגל


מלזיה: סנגל
שטח (בקילומטר רבוע)
329,847: 196,722
אוכלוסייה
35,768,866: 18,717,508
תמ"ג (במיליוני דולרים)
399,649: 31,014
תמ"ג לנפש (בדולרים)
11,173: 1,657
משטר
פדרציה: רפובליקה
סקירה כללית

השגרירות המלזית בדקר נפתחה ב-1992 על מנת לקדם את הקשרים הפוליטיים, הכלכליים והחברתיים-תרבותיים בין שתי המדינות. בשנת 2011, ממשלת סנגל רכשה קרקע על מנת לבנות את שגרירותה בקואלה לומפור. בשנת 2013, כ-50 סנגלים סטודנטים גרו במלזיה.
יחסים כלכליים

המדינות מקיימות שיתוף פעולה כלכלי נרחב:
בשנת 2014, שווי הסחורה שיוצאה ממלזיה לסנגל הגיעה לסך 75.6 מיליון דולר אמריקאי והיא כללה בעיקר שמן דקלים, מרגרינה, חלב מרוכז, לתת ועוד. באותה שנה, שווי הסחורה שיוצאה מסנגל הגיעה לסך 8.08 מיליון דולר אמריקאי והיא כללה בעיקר כותנה גולמית, דגים ועוד.
בשנת 2015, שווי הסחורה שיוצאה ממלזיה לסנגל הגיעה לסך 46.5 מיליון דולר אמריקאי והיא כללה בעיקר שמן דקלים, מרגרינה, מעגליים חשמליים, חלב מרוכז ועוד. באותה שנה, שווי הסחורה שיוצאה מסנגל הגיעה לסך 3.9 מיליון דולר אמריקאי והיא כללה בעיקר כותנה גולמית, פירות טרופים, סידן פוספטים ועוד.
ייצוג

מלזיה מיוצגת בסנגל על ידי שגרירות שהיא מחזיקה בדקר, בירת סנגל.
סנגל מיוצגת במלזיה על ידי שגרירות שהיא מחזיקה בקואלה לומפור, בירת מלזיה.
הים השחור (סדרת טלוויזיה)

| --- | --- |

 סוגה:  דרמה
 כותבים:  אייסה פרדה ארילמאז
 בימוי:  אמרה קבאקוסאק
 שחקנים:  אולס טונה אסטפה אירם הלוואציוגלו מהמט עלי נורוגלו סינאן טוזקו אויקו גורמן
 ארץ מקור:  טורקיה
 שפות:  טורקית
 מספר עונות:  3
 מספר פרקים:  207
 הפקה
 מפיק:  קרם צ'טאיי
 חברת הפקה:  סינגרף
 אתר צילומים:  איסטנבול, טורקיה סורמן, טורקיה
 אורך פרק:  43 דקות
 שידור
 רשת שידור:  ATV
 רשת שידור בישראל:  ויוה פלוס
 פורמט (קול):  סטריאו
 תקופת שידור מקורית:  24 בינואר 2018 – 13 בנובמבר 2019
 קישורים חיצוניים
 אתר רשמי
 דף התוכנית ב-IMDb
הים השחור (בטורקית: Sen Anlat Karadeniz) היא סדרת דרמה טורקית, בכיכובם של אירם הלוואציוגלו (אנ') ואולס טונה אסטפה.
בשל הסצנות האלימות שלה, נשלחו מספר תלונות ל-RTÜK כדי להפסיק את שידור הסדרה.